钦定古今图书集成/明伦汇编/官常典/第262卷 > 辽
## 钦定古今图书集成/明伦汇编/官常典/第262卷 > 辽

辽初设北面官，置大林牙院，掌文翰之事，后设南面
官，有门下省、起居院及翰林院、史馆、殿阁诸职。
按《辽史百官志》：“辽国官制，分北、南院，北面治宫帐部
族属国之政，南面治汉人州县租赋军马之事，因俗
而治，得其宜矣。”初，太祖分迭剌夷离菫为北、南二大
王，谓之北南院。宰相、枢密、宣徽、林牙下至郎君、护卫，
皆分北南。其实所治皆北面之事。

北面朝官　大林牙院。掌文翰之事。

北面都林牙。

北面林牙承旨。

北面林牙。

左林牙。

右《林牙》。

“南面朝官”，辽有北面朝官矣，既得燕、代十有六州，
乃用唐制，复设南面三省、六部、台、院、寺、监、诸卫、东宫
之官。

门下省起居舍人院。

起居舍人。圣宗开泰五年见起居舍人程翥。

知起居注。耶律敌烈，重熙末知起居注。

起居郎。杜防，开泰中为起居郎。

翰林院。掌天子文翰之事。

翰林都林牙。兴宗重熙十三年见翰林都林牙耶律
庶成。

南面林牙耶律磨鲁古，圣宗统和初为南面林牙、
翰林学士承旨。《赵延寿传》见翰林学士承旨。张砺
翰林学士。太宗大同元年见和凝为翰林学士、
翰林祭酒。韩德崇，景宗保宁初为翰林祭酒。

知制诰室昉，太宗入汴，诏知制诰。

翰林画院：

翰林画待诏。圣宗开泰七年见“翰林画待诏陈升翰林医官。”天祚保大二年见提举翰林医官李奭，
国史院。

监修国史。圣宗统和九年见“监修国史室昉。”

史馆学士。景宗保宁八年见“史馆学士。”

“史馆修撰。”刘辉，大安末为史馆修撰。

修国史耶律玦，重熙初修《国史》。

宣政殿。

宣政殿学士。穆宗应历元年见宣政殿学士李澣。
《观书殿》。

观书殿学士。王鼎，寿隆初为观书殿学士。

昭文馆：

昭文馆直学士杨《遵勗》子晦为昭文馆直学士、
崇文馆。

崇文馆大学士。韩延徽，太祖时为崇文馆大学士、
乾文阁。

乾文阁学士。王观，道宗咸雍五年为乾文阁学士。

### 太宗会同四年春二月丁巳诏有司编始祖奇首可汗事迹

按《辽史太宗本纪》云云。

### 景宗保宁八年春二月壬寅谕史馆学士书皇后言亦称朕暨予著为定式

按《辽史景宗本纪》云云。

### 圣宗统和九年春正月乙酉枢密使监修国史室昉等进实录赐物有差

按《辽史圣宗本纪》云云。

统和二十一年。春三月壬辰。诏修日历官。毋书细事
按《辽史圣宗本纪》云云。

统和二十九年。夏五月甲戌。诏“已奏事送所司附日
历。”

按《辽史圣宗本纪》云云。

### 兴宗景福十三年诏前南院大王耶律谷欲翰林都林牙耶律庶成等编集国朝上世以来事迹

按《辽史兴宗本纪》云云。

景福二十三年冬十月戊戌，幸新建秘书监。

按《辽史兴宗本纪》云云。

### 道宗清宁二年夏六月辛未罢史官预闻朝议俾问宰相而后书

按《辽史道宗本纪》云云。

### 大康 年命置局编修国史

按《辽史道宗本纪》，不载。按《耶律孟简传》：大康中，耶
律孟简诣阙上表曰：“本朝之兴几二百年，宜有国史
以垂后世。”乃编耶律曷鲁、屋质、休哥三人行事以进，
上命置局编修。

### 大安二年春正月癸丑召权翰林学士赵孝严知制诰王师儒等讲五经大义

按《辽史道宗本纪》云云。